Foreldrar eru beðnir um að tilkynna veikindi eða önnur forföll í gegnum Karellen appið eða í aðalnúmer leikskólans 550 2380 . Foreldrar eru beðnir um að láta starfsfólk vita hvað hrjáir barnið ef um veikindi er að ræða svo hægt sé að skrá í heilsubók barnsins . Leikskólinn er fyrir frísk börn og útivera er mikilvægur þáttur af leikskólastarfinu á öllum árstíðum . Ýmsar umgangspestir herja á leikskólabörn , sér í lagi fyrsta vetur leikskólagöngunnar , og mikilvægt er að þau fái að vera heima ef heilsa þeirra er ekki góð . Að vera í stórum hóp barna ef heilsan er slæm getur verið mjög erfitt fyrir barnið , einnig eru líkur á að barnið smiti önnur börn og kennara . Eftir veikindi er mikilvægt að halda barni hitalausu heima í einn til tvo daga áður en það kemur aftur í leikskólann . Starfsfólk leikskólans eru meðvitaðir um að fyrir störfum hlaðna foreldra er oft togstreita á milli foreldrahlutverksins og starfsins / námsins , en réttur barnsins er tvímælalaust að vera heima í ró og næði á meðan veikindin ganga yfir . Innivera eftir veikindi er að hámarki tveir dagar . Möguleiki er á styttri útiveru í þeim tilfellum sem það á við , þ.e. að barnið fari síðast út og komi fyrst inn . Ekki er boðið upp á inniveru barna til að koma í veg fyrir veikindi . Lyf eru ekki gefin í leikskólanum nema læknir meti það svo að tímasetningar lyfjagjafar þurfi að koma inn á leikskólatíma barnsins eins og t.d. sýklalyf sem þarf að gefa 3x á dag . Þar er ekki átt við astma lyf eða önnur lyf sem eru barni lífsnauðsynleg .